Tiltale for hæleri efter straffelovens § 290, stk. 1
Ret: Retten i Næstved (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

RETTEN I NÆSTVED

D O M

afsagt den 19. marts 2021

Rettens nr. 1270/2021
Politiets nr. 1900-76631-00007-20

Anklagemyndigheden
mod
Tiltalte
CPR nr.

Der har medvirket domsmænd ved behandlingen af denne sag.

Anklageskrift er modtaget den 16. februar 2021.

Tiltalte er tiltalt for

hæleri efter straffelovens § 290, stk. 1,
ved omkring den 23. maj 2019, at have stillet sin konto Konto nr. i Nordea
Bank og kortoplysninger til rådighed for andre personer, uagtet han vidste
eller bestemt formodede at kontoen ville blive benyttet til modtagelse af
penge, der stammede fra en strafbar lovovertrædelse, hvorefter tiltalte på
kontoen den 23. maj 2019 modtog 15.000 kr., der som led i en strafbar
lovovertrædelse var overført fra konto tilhørende Forurettede, hvilket beløb
samme dag blev hævet fra kontantautomat ved Nordeas filial, Axeltorv 2 i
Næstved.

Påstande

Anklagemyndigheden har nedlagt påstand om fængselsstraf.

Tiltalte har nægtet sig skyldig.

Sagens oplysninger

Der er afgivet forklaring af Tiltalte.

Forklaringen er lydoptaget og gengives ikke i dommen.

Tiltalte er ikke tidligere straffet.

Tiltalte har om sine personlige forhold forklaret, at han har gennemført 9.
klasse i 2019. Han er pt. på GF2 på mureruddannelsen og mangler 2 måne-
der for at gennemføre grundforløbet. Han bor i By sammen med sin farmor.
Han har hverken kæreste eller børn. Han kan først få SU, når han

Std 75284



side 2

bliver 18 år. Han har aldrig rørt stoffer og drikker sjældent. Han vil gerne
udføre samfundstjeneste, såfremt det bliver relevant.

Næstved Kommune har oplyst, at Tiltaltes mor er psykisk syg, hvorfor
Tiltalte bor hos sin farmor og forsørges af sin far. Tiltalte har haft en hård
opvækst, men kæmper for tingene og har gennemført sin skole. Han har et
godt net-værk.

Rettens begrundelse og afgørelse
Det kan lægges til grund, at der er blevet overført 15.000 kr. til tiltaltes fra
forurettede, og at pengene samme dag blev hævet kontant.

Tiltalte har forklaret, at han blev overfaldet og frastjålet sit kort dagen før
pengene gik ind på og blev hævet fra hans bankkonto, og at han samme dag
spærrede sit kort. Endvidere at han ikke turde anmelde overfaldet til politiet,
fordi overfaldsmanden truede ham.

Retten finder - uden anden bevisførelse - ikke grundlag for at afvise tiltaltes
forklaring. Retten finder herefter ikke, at det er tilstrækkeligt bevist, at tiltal-
te havde forsæt til hæleri, jf. straffelovens § 290, stk. 1, hvorfor tiltalte fri-
findes.

Thi kendes for ret:

Tiltalte skal frifindes.

Statskassen skal betale sagens omkostninger.

Dommer